איך תמנעני להתבונן ביפי חמוקיה בני העשרים שנים בגלגולה הנוכחי ככל שהתקרבתי ולחצה בתוך ידי את כל ישותי ושני עופריה החמקנים מתמקדים בחוט שדרתי ולא יכולתי להסיר התבוננותי בשתי ציפורים עפות סביב בשרי המתייבש למאכל נשרים ומוחי הייבש מוכן ומזומן לסעודה אחרונה בכנפיה ורק עופריה במוחי המוטרף המתגלגל מפיטמה לפיטמה ואיננו מסתפק כלל אלא במבטי החשיקה והתאווה והקנאה האוכלת כל חלקה בישותם של בני אדם מהסוג היירוד החלה עולה במוחי ומטלטלת את לילותיי ואני כבר לא מסוגל לעוף ולבנות עצמי מחדש, שכוב, הרוס, שבור מתפורר, מתגמד, נעלם מעצמי מעצמך מעצמנו, מהעולם ורק שדייך, עופרייך, חמוקייך יושבים לי בתוך ראשי ולא נותר ממני אלא חלב אימי שלא ניתן לי במסורה אלא בכמויות בלתי ניתנות לעיכולי בעוצמת תאוותם של אותם נשרים הבאים למצוץ סוף סוף את דם החיים הזורם בעורקי ולהשאירני בלי עצמי שכוב, כאוב, שותת דם עד צמאון עד שכבר אינני עד שכבר 5.8.12